Bybelskool » God
Written by Chris van Wyk. Posted in Genesis, God
Na aanleiding van die verhaal van Sodom en Gomorra en Abraham se gebed vir die regverdiges, vra mense baie keer die vraag: "Kan God van gedagte verander?"
God verander nooit in sy wese of karakter nie – Hy is onveranderlik in terme van bv. sy liefde en trou. Vergelyk bv. Hosea 11:8: "Hoe kan Ek jou vernietig … Ek kan dit nie oor my hart kry nie. My liefde brand te sterk."
God kan wel van gedagte verander, omdat Hy in verhouding is met ons. Dit sien 'n mens bv. in die bekende Pottebakker verhaal in Jer 18. Soos klei in die hande van die pottebakker is, so is ons in God se hand. Wanneer Hy 'n oordeel uitspreek en mense luister (is plooibaar soos klei), SIEN HY AF van die kwaad, en omgekeerd as Hy seën uitspreek en mense luister nie (is nie plooibaar soos klei nie), SIEN HY AF van die goeie wat Hy wou doen.